CELEX: 62010FN0076
Language: mt
Date: 2010-09-10 00:00:00
Title: Kawża F-76/10: Rikors ippreżentat fl- 10 ta’ Settembru 2010 — Colart et vs Il-Parlament

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/64
            
         Rikors ippreżentat fl-10 ta’ Settembru 2010 — Colart et vs Il-Parlament
   (Kawża F-76/10)
   ()
   2010/C 301/104
   Lingwa tal-kawża: il-Franċiż
   
      Partijiet
   
   
      Rikorrent: Philippe Colart (Bastogne, il-Belġju) et (rappreżentant: C. Mourato, avukat)
   
      Konvenut: Il-Parlament Ewropew
   
      Suġġett
   
   Annullament tal-istqarriji ta’ regolarizzazzjoni tar-remunerazzjonijiet tar-rikorrenti għall-perijodu minn Lulju sa Diċembru 2009 u tal-istqarriji ta’ remunerazzjoni stabbiliti mill-1 ta’ Jannar 2010 fil-kuntest tal-aġġustament annwali tar-remunerazzjonijiet u tal-pensjonijiet tal-uffiċjali u aġenti oħra abbażi tar-Regolament tal-Kunsill (UE, Euratom) Nru 1296/2009, tat-23 ta’ Diċembru 2009.
   
      Talbiet tar-rikorrenti
   
   
               —
            
            
               tannulla l-istqarriji ta’ remunerazzjoni tagħhom RG 2009 (arretrati ta’ aġġustament minn Lulju sa Diċembru 2009), l-istqarriji ta’ remunerazzjoni tagħhom minn Jannar 2010 u l-istqarriji ta’ remunerazzjoni sussegwenti, inkwantu dawn l-istqarriji japplikaw rata ta’ aġġustament ta’ 1.85 % minflok 3.70 % abbażi tar-Regolament (UE, Euratom 1296/2009) tal-Kunsill, tat-23 ta’ Diċembru 2009, filwaqt li jżommu fis-seħħ l-effetti ta’ dawn l-istqarriji sal-aġġustament tal-istqarriji l-ġodda billi japplikaw b’mod korrett l-Artikoli 65 u 65a tar-Regolamenti tal-Persunal u tal-Artikoli 1 u 3 tal-Anness XI tar-Regolamenti tal-Persunal (verżjoni 2010);
            
         
               —
            
            
               tikkundanna lill-Parlament Ewropew għall-ispejjeż.